text: Vintervejret sender brandfolk ud for at fjerne farlige istapper
  10 februar 2017 kl. 10.13
  Vintervejret sendte fredag formiddag Brand & Redning Sønderjylland på arbejde, da de måtte rykke ud og fjerne istapper på en bro over Sønderborgmotorvejen ved Felstedafkørslen.
  Vintervejret med skiftende temperaturer lige omkring frysepunktet kan skabe istapper. Det ved enhver husejer - men også en motorvejsbro kan få istapper, der kan skabe både skader og ravage, hvis de falder ned og rammer biler, der intetanende kommer kørende med høj fart.
  Derfor måtte  Brand & Redning Sønderjylland fredag formiddag rykke ud og fjerne istapper på en bro over Sønderborgmotorvejen ved Felstedafkørslen.
  - Det er Vejdirektoratet, der har bedt os rykke ud og fjerne istapperne, siger indsatsleder Helene Roest til TV SYD.
  - Det var en kold fornøjelse, har  Brand & Redning Sønderjylland  tweetet.
  Aabenraa har fjernet istapper på motorvejsbro på Sønderborgmotorvejen. Kold fornøjelse, men vi er altid klar👍 pic.twitter.com/H9YHTH3KP3
  
  